Rina Hugo sing in Welkom vir matrose | Netwerk24
Rina Hugo sing in Welkom vir matrose
Deur Molly Green 29 Julie 2019 13:59
Die sangeres Rina Hugo bied op 23 Augustus ’n gratis konsert in Welkom aan. Sy sal deur haar man, Johan van Rensburg, begelei word.
Rina Hugo en Johan van Rensburg tree ten bate van die Christelike Seemansorganisasie in Welkom op. Foto: Verskaf
Die opbrengs van die optrede in die NG kerk Welkom-Suid in Badenhorststraat, is ten bate van die Christelike Seemansorganisasie (CSO).
Die CSO is betrokke by matrose in vyf Suid-Afrikaanse hawens. Lede van die organisasie streef daarna om aan elke matroos ’n Bybel in sy eie taal te verskaf en sendingwerk onder hulle te doen.
Rina en Johan is al geruime tyd by die organisasie betrokke en help om dit oor die land heen bekend te stel.
Almal is welkom by die konsert wat om 10:00 begin. Skenkings is welkom.
Vir meer inligting bel die kerkkantoor by 057 352 2966.
Meer oor: Welkom | Liefdadigheid
KYK: Rina Hugo se nuwe bankie in Blouberg vir haar 70ste
Rina Hugo reik ná 6 j. se stilte ’n gospel-CD uit